Diari Oficial de la Generalitat Valenciana


Sumari del DOGV 4150, del 18-12-2001 (2001/11529)

RESOLUCIÓ de 23 de novembre de 2001, del Rectorat de la Universitat Jaume I de Castelló, per la qual es convoca concurs públic de mèrits per cobrir places d' ajudants.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4150

Data del DOGV
:   18-12-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/11509


Data del document
:   23-11-2001

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * personal docent
    * concurs administratiu

RESOLUCIÓ de 23 de novembre de 2001, del Rectorat de la Universitat Jaume I de Castelló, per la qual es convoca concurs públic de mèrits per cobrir places d' ajudants. [2001/A11722]
  
La Junta de Govern de la Universitat Jaume I, en la reunió de data 31 de maig de 2001, va aprovar entre altres, una convocatòria d'ajudants d'investigació, dirigida als grups de recerca de la Universitat Jaume I, que exigia, entre altres requisits, que estiguen registrats a l'OCIT, i en els quals l'investigador responsable siga doctor i funcionari de carrera en actiu a la Universitat Jaume I amb una dedicació a temps complet en el moment de realitzar la sol·licitud, en algun del departaments d'aquesta.
  
Aquesta convocatòria es va resoldre mitjançant l'Acord de 28 de setembre de 2001, pel qual es concedien 16 places d'ajudants de facultat i quatre d'escola a grups d'investigació adscrits a distints departaments o unitats predepartamentals, acord i convocatòria en els quals es basa aquesta resolució.
  
Les obligacions dels beneficiaris, a més de les generals, seran les que estableix la convocatòria aprovada per la Junta de Govern en la reunió de 31 de maig, abans referida. Els adjudicataris hauran de manifestar per escrit abans de la signatura del contracte que són coneixedors d'aqueixes obligacions i que les accepten.
  
Per això la Universitat Jaume I convoca concurs públic de mèrits per cobrir les places d'ajudants, per a suport dels grups de recerca de la Universitat Jaume I, adjudicataris de l'Acord de 28 de setembre de 2001. Les places i la resta de requisits figuren en l'annex I d'aquesta resolució.
  
Requisits: les condicions que han de posseir els aspirants són les que s'estableixen en aquesta convocatòria i en la legislació vigent: Llei Orgànica 11/1983, de 25 d'agost, de Reforma Universitària (BOE d'1 de setembre de 1983), Reial Decret 898/1985, de 30 d'abril (BOE de 19 de juny), sobre règim del professorat universitari, modificat pels reials decrets 1200/1986, de 13 de juny (BOE de 25 de juny), i 554/1991, de 12 d'abril (BOE de 19 d'abril), i 70/2000, de 21 de gener (BOE de 22 de gener), Reial Decret 1.086/1989, de 28 d'agost (BOE 9 de setembre), sobre retribucions del professorat universitari, modificat parcialment pel Reial Decret 74/2000, de 21 de gener (BOE de 22 de gener), i els estatuts d'aquesta Universitat.
  
Requisits per optar a les places d'ajudant o d'ajudanta:
  
a) Ser espanyol o de nacionalitat d'un estat membre de la Unió Europea o nacional d'aquells estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què es trobe definida en el tractat constitutiu de la Comunitat Europea.
  
b) Haver complit 18 anys i no superar els 70 anys d'edat.
  
c) Estar en possessió del títol especificat per a cada plaça en l'annex I d'aquestes bases, si així es requereix. En cas de no ser requerit, estar en possessió del títol de llicenciatura, arquitectura o enginyeria superior, excepte en el cas de places adscrites a les àrees de coneixement específiques que determina l'Ordre ministerial de 28 de desembre de 1984 (BOE de 16 de gener de 1985), i aquelles altres acordades pel Consell d'Universitats, en desplegament de l'article 35.1 de la Llei de Reforma Universitària, en les quals s'exigirà el títol de diplomatura, arquitectura tècnica o enginyeria tècnica.
  
d) No haver estat separat mitjançant expedient disciplinari del servei de l'administració de l'estat o de l'administració autonòmica o local, ni trobar-se inhabilitat per a l'exercici de funcions públiques.
  
e) No patir malaltia ni defecte, físic o psíquic, que impedisca el desenvolupament de les funcions corresponents a les places convocades.
  
f) Els ajudants de facultats i escoles tècniques superiors seran contractats en dedicació a temps complet, entre les persones que hagen finalitzat els cursos de doctorat als quals es refereix l'article 31 i acrediten, a més, un mínim de dos anys d'activitat investigadora, segons l'article 34.3 de la Llei Orgànica 11/1983, de Reforma Universitària.
  
g) La concurrència dels requisits anteriors haurà d'estar referida a una data anterior a l'acabament del termini de presentació d'instàncies.
  
Presentació de sol·licituds
  
Les sol·licituds s'hauran de presentar al Registre General de la Universitat Jaume I, edifici de Rectorat i serveis centrals, campus del Riu Sec, (horari: de dilluns a divendres, de 09.00 a 14.00 hores i de 17.00 a 19.00 hores), així com als registres enumerats en l'article 38.4 de la Llei 30/1992 (BOE de 27 de novembre), de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
A cada sol·licitud caldrà acompanyar un únic exemplar de la documentació següent:
  
- Fotocòpia del document nacional d'identitat o del passaport en vigor.
  
- Fotocòpia del títol acadèmic o resguard d'haver abonat els drets d'expedició. En cas de titulacions estrangeres, caldrà acreditar l'homologació corresponent del Ministeri d'Educació i Ciència.
  
- Currículum, segons el model que es facilitarà al Registre General de la Universitat i en l'adreça electrònica: http://sic.uji.es
  
- Certificat de l'expedient acadèmic.
  
- Un exemplar de les publicacions.
  
Per acreditar l'exercici de l'activitat professional remunerada:
  
- El professional que treballa per compte propi haurà de presentar fotocòpia del pagament de l'impost d'activitats econòmiques o fotocòpia de les declaracions trimestrals dels pagaments a compte de l'impost sobre la renda de les persones físiques.
  
- El professional que treballa per compte d'altre haurà de presentar fotocòpia de contractes visats o informe de vida laboral expedit per la Tresoreria General de la Seguretat Social.
  
- Els empleats públics (funcionaris o laborals), de fora de l'àmbit universitari, certificat de serveis.
  
Documents acreditatius de cadascun dels mèrits consignats en el currículum.
  
Els mèrits al·legats en el currículum que no s'hagen justificat documentalment no es consideraran per a la resolució del concurs. En el termini de 10 dies, comptadors des de la data en què finalitze el termini de presentació de sol·licituds, l'interessat haurà de presentar la documentació referida en el currículum i no justificada documentalment; en cas contrari, es considerarà com a no presentada.
  
Les persones que opten a més d'una plaça hauran de presentar una sol·licitud independent per a cada una d'aquestes, acompanyada, en cada cas, de la documentació complementària.
  
Els aspirants a les places perfilades, amb docència en valencià, hauran de justificar els coneixements de valencià mitjançant l'acreditació oficial ?nivell mitjà- o, si escau, la superació d'una prova de nivell que amb aquesta finalitat realitzarà el Servei de Llengües i Terminologia de la Universitat Jaume I.
  
Termini de presentació de les sol·licituds
  
20 dies hàbils comptadors a partir de l'endemà de la publicació en el Diari Oficial de la Generalitat Valenciana.
  
Accés electrònic
  
Es pot accedir a tota la informació de la convocatòria, bases, instàncies, barems, en l'adreça electrònica: http://sic.uji.es
  
Resolució del concurs
  
El concurs de les places relacionades en l'annex I es resoldrà durant el mes de gener de 2002. Les comissions de contractació es reserven el dret a avaluar als primers candidats, segons l'ordre de puntuació amb una entrevista personal.
  
El resultat del concurs s'exposarà al tauler d'anuncis del Servei de Recursos Humans, edifici del Rectorat i serveis centrals. Aquesta publicació substituirà la notificació personal als interessats i produirà els mateixos efectes, d'acord amb el que disposa l'article 59.5.b de la Llei 30/1992, de 26 de novembre. Contra la resolució de la Comissió es podrà interposar reclamació en el termini que oportunament s'indicarà en la resolució d'adjudicació de la plaça.
  
La signatura del contracte, de caràcter administratiu de col·laboració temporal s'haurà de produir abans de 10 dies hàbils comptadors des de la data de publicació de la resolució del concurs. La data de començament del contracte i dels efectes econòmics serà la de compareixença al Servei de Recursos Humans per a la formalització d'aquesta. Qualsevol situació que ho impedisca, serà al·legada per escrit per la persona interessada. Si no és així i s'esgota el termini sense haver signat el contracte, la persona interessada decaurà en el seu dret.
  
Contra aquesta convocatòria i les bases d'aquesta, que són definitives en la via administrativa, les persones interessades podran interposar recurs contenciós administratiu, en el termini de dos mesos comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i potestativament podran interposar el recurs de reposició en el termini d'un mes, davant el rector, d'acord amb els articles 116 i 117 de la Llei 30/1992, segons la redacció d'aquests modificada per la Llei 4/1999, de 13 de gener.
  
Tot això sense perjudici que s'utilitze qualsevol altre recurs que es considere convenient.